《汉中行》
宋代·吴泳

汉中在昔称梁州，地腴壤活人烟稠。
稻畦连陂翠相属，花树绕屋香不收。
年年二月春风尾，户户浇花压醪子。
长裙阔袖低盖头，首饰金翘竞奢侈。
自从铁骑落武休，胜事扫迹随江流。
道傍人荒鸟灭没，独有梨花伴寒食。
君不见当年劫火然，携老扶幼奔南山。
又不见拗项桥边事，七八千兵同日死。
死则义魄犹有归，存则偷生漫如此。
三人共，一碗灯，
通夜纺绩衣鬅鬙。八口同，
半间屋，煮{左米右勾}椎冰常不足。
家粮一石五券钱，一半入口一半官。
男担军装出边边去，女荷畚锸填濠还。
梁山奕奕水汤汤，知他风几玉节郎。
昨日汉川过，香气夹道花成行。
还挝青鼍鼓，复拥白鹊旗，
帐犀殿后车鸱。营中闻之暖挟纩，
尽道节制吾父师。东军本皆孝顺儿，
好在良牧绥牧之。太清鱼不蕃，
太缓琴不理。师中有吉当自求，
度外无功更谁喜。秋风淅淅吹芙蓉，
山童唤我歌汉中。中欲歌兮何，
为语前途胡秘阁，莫使兵贫复如昨。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。